Орта білім беру ұйымдарының өткен жылғы бітірушілері мен техникалық және кәсіптік немесе орта білімнен кейінгі білім беру ұйымдарының бітірушілері, халықаралық алмасу желісі бойынша шетелде білім алған орта білім беру ұйымдарының бітірушілері мен шетелде білім алған, Қазақстан Республикасының азаматы болып табылмайтын ұлты қазақ адамдар **ҰБТ-ға қатысу үшін** желілік ЖОО-ға мынадай құжаттарды:

       1) жеке басын куәландыратын құжат бойынша толтырылған өтінішті;

      2) 3 x 4 сантиметр көлеміндегі екі фотосуретті;

      3) орта, техникалық және кәсіптік немесе орта білімнен кейінгі білімі туралы құжатты (түпнұсқа);

       Бұл ретте, техникалық және кәсіптік, орта білімнен кейінгі білім беру ұйымдарының күнтізбелік жылғы бітірушілері білімі туралы құжаттың орнына білім алған мамандығының (біліктілігінің) коды мен атауын көрсете отырып, өзі оқыған білім беру ұйымы беретін, ағымдағы жылы оқуды аяқтағандығы туралы анықтама береді.

      4) жеке басын куәландыратын құжаттың көшірмесін;

       5) 086-У нысандағы медициналық анықтаманы;

      6) тестілеуге қатысу үшін ақы төлегені туралы түбіртекті тапсырады.

**Шығармашылық емтихандар тапсырушы талапкерлер қабылдау комиссиясына келесі құжаттарды:**

1. жалпы орта немесе техникалық және кәсіптік, орта білімнен кейінгі білімі туралы құжатын (төлнұсқа);
2. 3 x 4 сантиметр көлеміндегі 2 фотосуретін;
3. жеке басын куәландыратын құжаттың көшірмесін;
4. ҰБТ сертификатын (бар болса) тапсырады.